பூஜைக்கு இளநீர்களும் தேங்காய்களும் வேண்டுமென்பதை அறிவித்தேன்.  	தேசிகர், “அப்படியா?” என்று சொல்லி விட்டு ஒடுக்கத் தம்பிரானை  அழைத்து, முதல் நாள் இருவர் தனித்தனியே கொண்டு வந்து கொடுத்த ஒரு  தேங்காயையும் விநாயகரையும் கொண்டு வரும்படி கட்டளையிட்டார்.  அப்படியே அவர் அவ்விரண்டையும் கொணர்ந்து வைத்தார். அவ்றைச் சுட்டிக்  காட்டி, “இவற்றை உபயோகப்படுத்திக் கொள்ளும்” என்று தேசிகர் என்னை  நோக்கிச் சொன்னார். அவற்றைக் கண்ட நான், “தேங்காய் நமக்குப் பல வேண்டுமே 